KIRJALLINEN KYSYMYS E-1078/02

esittäjä(t): Erik Meijer (GUE/NGL) komissiolle

(18. huhtikuuta 2002)

Aihe: Rajat ylittävä rautatieyhteys Groningenin ja Bremenin välillä ja Nieuweschansin ja Leerin välisen rataosuuden uudistamisen pitkään jatkuneet viivästymiset

1. Muistaako komissio 31. tammikuuta 2000 esittämääni kysymystä E-0178/00(1), joka koski junaliikenteen tulevaa keskeytymistä Alankomaiden Groningenin ja Saksan rautatieverkon Bremenin yhteyden solmukohdan Leerin välillä rajakaupunkien Nieuweschansin ja Weenerin välisen 17 kilometrin pituisen osuuden kunnostamisen päätyttyä, sekä 30. maaliskuuta 2000 antamaansa tyynnyttävää vastausta, jonka mukaan kyseistä rataosuutta uudistettaisiin vuoden 2002 aikana, minkä jälkeen DB Regio- ja NoordNed -yhtiöt alkaisivat huolehtia liikennöinnistä kyseisellä reitillä?

2. Onko komissio tietoinen siitä, että näiden kysymysten tultua vastatuiksi junaliikenne keskeytettiin 28. toukokuuta 2000 1. joulukuuta 2000 saakka, mutta että liikennöintiä ei tuolloin voitu aloittaa uudelleen, koska kyseisen vakavasti laiminlyödyn rataosuuden uudistustyöt alkaisivat vasta vuoden 2001 jälkipuoliskolla?

3. Missä määrin viivästymiset ja vastustukset johtuvat jatkuvasti esiinnousevista alankomaalaisista ja saksalaisista suunnitelmista rakentaa reitille AmsterdamLelystadGroningenBremenHamburgSchwerinBerliini-magneettiriippurata (TransRapid), jonka myötä nykyisten liikennevirtojen on määrä siirtyä Nieuweschansin ja Leerin lähistöllä sijaitsevalle rajanylityspaikalle? Onko näillä suunnitelmilla yhä edelleen vakavasti otettavaa merkitystä tehdessä päätöksiä Groningenin ja Bremenin välisen perinteisen rautatieyhteyden tulevaisuudesta?

4. Täyttääkö kyseinen rataosuus, asemat, sillat ja tasoristeykset mukaan lukien, nykyään kaikki ne parantamista koskevat vaatimukset, jotka asetettiin tuen myöntämiselle Euroopan laajuisten liikenneverkkojen ja Interreg-ohjelman puitteissa? Onko tällä välin kaikki EU:n myöntämät varat käytetty niihin tarkoituksiin, joihin ne oli osoitettu? Jos vastaus on kielteinen, miksei varoja ole käytetty?

5. Onko vielä olemassa teknisiä syitä, muissa kysymyksissä käsiteltävien liikennöintiä koskevien kiistojen lisäksi, jotka estävät junaliikenteen välittömän uudelleen käynnistämisen tällä rataosuudella?

Lähde: Het Openbaar Vervoer/Railnieuws -julkaisu, 45. vuosikerran numero 522, maaliskuu 2002 (rail@wanadoo.nl).

(1) EYVL C 330 E, 21.11.2000, s. 98.

Loyola de Palacion komission puolesta antamayhteinen täydentävä vastauskirjallisiin kysymyksiin E-1078/02, E-1079/02 ja E-1080/02

(27. syyskuuta 2002)

Saksan ja Alankomaiden viranomaiset ovat ilmoittaneet komissiolle, että Groningenin ja Leerin välisen rataosuuden uudistustyö on saatu päätökseen ja että rataosuudella liikennöi tällä hetkellä kolme vuoroa kumpaankin suuntaan siten, että junanvaihto tapahtuu Nieuweschansissa Alankomaiden ja Saksan rajalla Alankomaiden puolella. Liikennettä on tarkoitus lisätä vuoden 2002 loppuun mennessä niin, että rataosuudella liikennöisi päivittäin seitsemän suoraa junavuoroa kumpaankin suuntaan.

Viranomaiset järjestivät rataosuuden liikennöimistä koskevan julkisen tarjouskilpailun vuosina 19992000. Groningenin sisäistä liikennettä koskeva sopimus myönnettiin Noordnedille. Rajat ylittävässä liikenteessä oli ratkaistava useita ongelmia, jotka koskivat esimerkiksi liikkuvaa kalustoa ja todistuksen saanutta henkilökuntaa, ennen kuin liikennöintisopimus voitiin tehdä Noornedin ja Dbregion kanssa.

Komissio käynnisti Organisation, gestion, marketing (OGM) -tutkimuksen(1) voidakseen arvioida, mikä on rautateiden kansainvälisten henkilöliikennepalvelujen todellisten ja potentiaalisten markkinoiden koko. Arviossa kävi ilmi, että viranomaiset eivät aina onnistu sääntelemään alueellisia rajat ylittäviä palveluita ja että palvelun taso heikkenee. Groningenin ja Leerin välisten palvelujen tapauksessa molempien maiden viranomaiset päättivät tehdä sopimuksen alueellisen rajat ylittävän liikenteen hoitamisesta ja onnistuivat myös toteuttamaan aikomuksensa. Toinen esimerkki onnistuneesta rajat ylittävän palvelun järjestämisestä on Gronaun (Saksassa) ja Enscheden (Alankomaissa) välinen rautatielinja, jonka yhteydessä rataosuuden uudistamiseen myönnettiin tukea Interreg-ohjelmasta. Kuten tiedonannossa Kohti yhdennettyä eurooppalaista rautatieliikennealuetta(2) esitetään, komissio aikoo toteuttaa toimenpiteitä rajat ylittävän rautatieliikenteen tehostamiseksi ja antaa asetusehdotuksen, joka koskee junamatkustajien oikeuksia.

Olemassa olevan Groningenin ja Leerin välisen rataosuuden uudistamisessa joka toteutuu, jos siitä tehdään yhteisrahoituspäätös Euroopan laajuisten liikenneverkkojen ja Interreg-ohjelman yhteydessä on kysymys rajat ylittävän rautatieliikenteen tehostamisesta lyhyellä ja keskipitkällä aikavälillä. Magneettilevitaatioon perustuvan rataosuuden rakentaminen Amsterdamin, Groningenin, Bremenin ja Hampurin välille ei toistaiseksi kuulu Euroopan laajuiseen liikenneverkkoon. Sitä koskeva ehdotus pitäisi perustella osoittamalla, että se on teknisesti, taloudellisesti ja rahoituksellisesti toteutuskelpoinen hanke.

Kansalliset viranomaiset ovat vahvistaneet komissiolle, että uudistamishanke on toteutettu sen alkuperäisten tavoitteiden mukaisesti. Mitä tulee liikenteen alan TEN-rahoitukseen, komissio aikoo virallisesti lopettaa rahoituspäätöksen soveltamisen syksyllä 2002 lopullisen teknisen ja rahoitustarkastuksen suorittamisen jälkeen.

Komissio ei ole tietoinen mistään teknisistä tekijöistä, jotka voisivat estää rautatiepalvelujen tarjoamisen kyseisellä rataosuudella.

(1) Ks. http://europa.eu.int/comm/transport/rail/library/ogm-report.pdf.

(2) KOM(2002) 18 lopullinen.